CELEX: E2013J0012
Language: hu
Date: 2014-02-11 00:00:00
Title: A Bíróság ítélete ( 2014. február 11. ) az E-12/13. sz. – EFTA Felügyeleti Hatóság kontra Izland ügyben (Kötelezettség teljesítésének szerződő fél általi elmulasztása – a 2009/111/EK irányelv – végrehajtás elmulasztása – bejelentés elmulasztása)

12.2.2015   
            
            
               HU
            
            
               Az Európai Unió Hivatalos Lapja
            
            
               C 49/14
            
         A BÍRÓSÁG ÍTÉLETE
   (2014. február 11.)
   az E-12/13. sz.
   EFTA Felügyeleti Hatóság kontra Izland ügyben
   (Kötelezettség teljesítésének szerződő fél általi elmulasztása – a 2009/111/EK irányelv – végrehajtás elmulasztása – bejelentés elmulasztása)
   (2015/C 49/07)
   Az E-12/13. sz. EFTA Felügyeleti Hatóság kontra Izland ügyben – KÉRELEM annak kimondására, hogy Izland azzal, hogy nem hajtotta végre megfelelően az Európai Gazdasági Térségről szóló megállapodás IX. mellékletének 14., 16e. és 31. pontjában említett – és az EGT-megállapodáshoz annak 1. jegyzőkönyvével hozzáigazított – jogi aktus (a 2006/48/EK, a 2006/49/EK és a 2007/64/EK irányelvnek a központi hitelintézetek kapcsolt bankjai, egyes szavatolótőke-elemek, nagykockázat-vállalások, felügyeleti szabályok és válságkezelés tekintetében történő módosításáról szóló, 2009. szeptember 16-i 2009/111/EK európai parlamenti és tanácsi irányelv) 1. cikkének (15)–(18) bekezdését, (19) bekezdésének a) pontját, (21) bekezdését, (22) bekezdésének a) pontját, (23)–(29) bekezdését, (36), (37), (39)–(42) bekezdését és 2. cikkének (5) és (6) bekezdését, és ezen intézkedések szövegéről nem tájékoztatta az EFTA Felügyeleti Hatóságot, nem teljesítette a jogi aktus, valamint az EGT-megállapodás 7. cikke alapján fennálló kötelezettségeit – a Carl Baudenbacher elnök, Per Christiansen előadó bíró és Páll Hreinsson bíró alkotta Bíróság 2014. február 11-én ítéletet hozott, melynek rendelkező része a következő:
   A Bíróság megállapítja, hogy:
   
               1.
            
            
               Izland azzal, hogy az előírt határidőn belül nem hajtotta végre megfelelően az Európai Gazdasági Térségről szóló megállapodás IX. mellékletének 14., 16e. és 31. pontjában említett – és az EGT-megállapodáshoz annak 1. jegyzőkönyvével hozzáigazított – jogi aktus (a 2006/48/EK, a 2006/49/EK és a 2007/64/EK irányelvnek a központi hitelintézetek kapcsolt bankjai, egyes szavatolótőke-elemek, nagykockázat-vállalások, felügyeleti szabályok és válságkezelés tekintetében történő módosításáról szóló, 2009. szeptember 16-i 2009/111/EK európai parlamenti és tanácsi irányelv) 1. cikkének (15)–(18) bekezdését, (19) bekezdésének a) pontját, (21) bekezdését, (22) bekezdésének a) pontját, (23)–(28) bekezdését, (36), (37), (39)–(42) bekezdését és 2. cikkének (5) és (6) bekezdését, és ezen intézkedések szövegéről nem tájékoztatta az EFTA Felügyeleti Hatóságot, nem teljesítette a jogi aktus, valamint az EGT-megállapodás 7. cikke alapján fennálló kötelezettségeit.
            
         
               2.
            
            
               Kötelezi Izlandot az eljárás költségeinek viselésére.